b'\n_START_ARTICLE_\nLouis Renault (pravnik)\n_START_SECTION_\n\xc5\xbdivljenje in delo\n_START_PARAGRAPH_\nRenault je bil rojen v Autunu. Od leta\xc2\xa01868 do 1873 je Renault bil profesor rimskega in tr\xc5\xbenega prava univerze v\xc2\xa0Dijonu. Od\xc2\xa01873 do svoje smrti je bil profesor pravne fakultete pari\xc5\xa1ke univerze, kjer je leta 1881 postal profesor mednarodnega prava.\xc2\xa0Leta\xc2\xa01890 je bil imenovan za pravnega svetovalca francoskega ministrstva za zunanje zadeve. Polo\xc5\xbeaj je bil prirejen posebej zanj, da je lahko podrobno preu\xc4\x8dil francosko zunanjo politiko v lu\xc4\x8di mednarodnega prava. S tak\xc5\xa1nim polo\xc5\xbeajem je nastopal in zastopal Francijo v mnogih konferencah, \xc5\xa1e posebej se je izpostavil pri oblikovanju dveh Ha\xc5\xa1kih konvencij (1899 in 1907) ter Londonske pomorske konference iz obdobja\xc2\xa01908-09._NEWLINE_Renault je bil pomemben arbiter, eden njegovih pomembnej\xc5\xa1ih primerov je bil primer dav\xc4\x8denja na Japonskem (1905), pravica do azila in izro\xc4\x8ditve pri indijskih nacionalnih teroristih (1911). Med njegovimi pisanji so tudi \xc4\x8dlanki in monografije o specializiranih podro\xc4\x8djih mednarodnega prava. Skupaj s prijateljem C.Lyon-Caenom je napisal dela o tr\xc5\xbenem pravu in velik zbornik znanja s podro\xc4\x8dja pogodb in prava in pravni priro\xc4\x8dnik._NEWLINE_Leta 1879 je Renault natisnil Uvod v \xc5\xa1tudij mednarodnega prava in leta 1917 Prve nem\xc5\xa1ke kr\xc5\xa1itve mednarodnega prava. Slednje delo se ukvarja z vdorom v Belgijo in Luksemburg in pogodbene kr\xc5\xa1itve, ki jih je s tem kr\xc5\xa1ila Nem\xc4\x8dija.'